Nnanyi baadi mutuushe kipwilo kyenu?
Ndumbulwilo a Batemwe ba Yehowa ba ano mafuku baadi mubangye ku nfudilo kwa bipwa 1 800. Mu aa mafuku, kasaka kapela ka balongi ba Bible babaadi bashaale pepi na Pittsburgh, mu Pennsylvanie, mu États-Unis, bababangile kulonga na kulondoola malongyesha a mu Bible. Abaadi abatala kwipushena kwi pankatshi pa malongyesha a bipwilo na myanda ayilongyesha Bible. Ababangile kufunda myanda ibabadi abalongo mu mikanda, ma jurnale, na mu jurnale atwitanyina lelo bu Kitenta kya Mulami—Akilungula Bufumu bwa Yehowa.
Umune a ku baaba balongi ba Bible baadi Charles Taze Russell. Sunga mbibaadi Russell mukunkushe mudimo wa kulongyesha bantu Bible mu aa mafuku na bibaadi bu mufundi mukata a Kitenta kya Mulami, tabaadi mutuushe kipwilo kipya nya. Kibaadi akikimbi Russell na bangi Balongi ba Bible, bu bibabadi abebetanyi aa mafuku, nyi nkukwasha bantu bwashi baukye malongyesha a Yesu Kidishitu na bwashi balonde bikitshino bya beena Kidishitu ba kumpala. Bu bi Yesu nyi baadi mutuushe bwina Kidishitu, aye nyi mutuushe ndumbulwilo etu.—Beena-Kolose 1:18-20.
lug_Latn lua_Latn lua_Latn